नपाई के एक साल बाद भी नहीं हटा मोक्षधाम भूमि से अतिक्रमण
ग्रामपंचायत सिरोही के नाथ समाज के लोगों ने समाज के श्मशान घाट भूमि से अतिक्रमण हटाने की मांग को लेकर कलेक्टर कार्यवाहक गजेंद्र सिंह राठौड़ को ज्ञापन दिया। अतिक्रमण हटाने के लिए एक वर्ष पूर्व भी ज्ञापन दिया गया था। मगर अतिक्रमण नहीं हटाए गए। अक्रोशित समाज के लोगों ने रविवार को गांव में भी प्रदर्शन िकया।
सिरोही गांव के रामफूल नाथ, सत्यनारायण नाथ, भंवर नाथ, कानाराम नाथ, बनवारी नाथ, रामअवतार नाथ, लालाराम नाथ, मेवाराम नाथ, राजेश नाथ, भागुरता नाथ आदि ने ज्ञापन में बताया कि ग्राम पंचायत सिरोही द्वारा 2001 में नाथ समाज का श्मशान घाट के लिए खसरा नं. 331/9 में से 1 बीघा 12 बिस्वा भूमि आवंटित की थी। 8 सितंबर 2014 को भूमि की पैमाईश कर दी गई चारों तरफ कच्ची डोली करवा दी। इस भूमि पर वर्तमान में 4 जनों की समाधि भी है जिन पर पक्के चबूतरे बने हैं। यहां समाज का मंदिर भी स्थापना है। मगर इस भूमि पर कुछ लोगों ने अतिक्रमण कर लिया। गत वर्ष एसडीएम, निवाई तहसीलदार को अतिक्रमण हटाने के लिए ज्ञापन भी दिया था। मगर अभी तक अतिक्रमण नहीं हटाया गया। नाथ समाज ने कलेक्टर से भूमि की फिर से पैमाइश करवाने की मांग की है।
गांव में भी किया प्रदर्शन
दतवास|ग्रामपंचायत सिरोही में नाथ समाज की श्मशान भूमि का सीमाज्ञान नहीं होने से आक्रोशित नाथ समाज के लोगों ने रविवार को प्रदर्शन किया। लालाराम नाथ, भरतलाल नाथ, मेवाराम नाथ, रामफूल नाथ, दुर्गानाथ सहित आदि लोगों ने बताया कि पंचायत प्रशासन उपखंड अधिकारी हिम्मत सिंह तहसीलदार मदन सिंह हाड़ा को भी प्रार्थना पत्र दिया, लेकिन अभी तक नाथ समाज की श्मशान भूमि का सीमाज्ञान नहीं करवाया गया है। नाथ समाज के लोगों ने जिला कलेक्टर कार्यवाहक गजेंद्र सिंह राठौड़ को भी ज्ञापन श्मशान भूमि का सीमाज्ञान शीघ्र करवाने की मांग की है।
hin_Deva hin_Deva hin_Deva hin_Deva hin_Deva